Kriminele verhoor Gunther J Kotze - Piet Rudolph
Home Nuus Kriminele verhoor Gunther J Kotze - Piet Rudolph
Donderdag, 02 Desember 2010 10:07
Bogenoemde is op 1 Desember 2010 skuldigbevind aan opsetlike saakbe­skadiging. Die verhoor het plaasgevind in die Magistraatskantoor, Witbank. Kotze het skuldig ge­pleit en is tot ses maande gevangenisstraf gevonnis wat vir 5 jaar opgeskort is. Hy het skuldig gepleit dat hy die Boeremonument by die Balmoral-konsentrasiekamp-kerk­hof beskadig het. Geen getuienis is gelei nie.
Dit wil voorkom asof daar uit sekere kringe, en veral uit Afrikanergeledere, 'n aan­slag onder valse voorwendsels is om Boere-gedenktekens en -monumente te be­skadig en dit gemotiveer word onder verdraaide godsdienstige beskouiings dat dit Bybels korrek sou wees en dat sulke Boere-erfenisse 'afgodery' is.
Dit is voorts jammer dat 'n oormoedige en op die oog-af aangename jongman deur ander gesigloses misbruik en aangevuur is om onder valse dryfvere van Vrymesse­laarstekens, redes te vind om die Engelse Oorlog en die aanslag om vernietiging van die Boerevolk so subtiel voort te sit. Dit kan verwag word dat hulle gebrek aan moed om self iets te doen, nie daar sal eindig nie.
Diegene wat hulle beroep daarop dat Kotze 'n volksgenoot is wat nie by die ower­heid verkla moes gewees het nie omdat hy dan aan die ANC uitgelewer sou word se argument is net sover van die waarheid af. Kotze is nie 'n Boer nie en kan dus geen volksgenoot van 'n reggeaarde Boer wees nie. Hy is nie eers Afrikaanssprekend nie.
Miskien eerder 'n bondgenoot van die vyande van die Boerevolk. Dit is diegene wat met hierdie gebeure inderdaad hulle vyandskap teen die Boerevolk en sy erfenis, soos 'n seerduim laat utstaan het. Diesulkes wat skreeu dat beroep op die regs­pleging, samewerking met die ANC-regering is, is juis die mense wat voor die owerheid trou; in hulle howe skei; hulle eiendomme registreer; hulle vuurwapens by hulle registreer, paspoorte en motor- en bestuurslisensies van hulle bekom; hulle belastings aan die owerheid betaal en in die algemene sin, die 'verdrukker' onder­danig is. Dit sal met die huidige graad van verset teen die owerheid, vir nog 'n honderd jaar so voortduur sonder enige instansie by wie daar anders gekla kan word.
Laat die gebeure rondom Kotze vir elke 'sielsgenoot' van hom, 'n les wees ─ vat aan die Boere se goed en jy vat aan ons. Sy optrede het 'n uitmuntende geleentheid vir ons vyande en die owerheid geskep om die die Boere monumente en ─ kon­sentrasiekampe onder hulle aktiewe toesig en beheer te plaas soos wat met Bloed­rivier gebeur het. So word daar subtiel in die hande van die vyand gespeel.
Opgestel en uitgegee namens die Aksiekomitee van die Orde Boerevolk deur Piet Rudolp. E-pos: piet.rudolph@gmail.com